Document ID: 32000R2867

Kommissionens forordning (EF) nr. 2867/2000
af 27. december 2000
om ændring af forordning (EF) nr. 2305/95 om gennemførelsesbestemmelser til den ordning, der er fastsat i frihandelsaftalerne mellem Det Europæiske Fællesskab på den ene side og Estland, Letland og Litauen på den anden side for så vidt angår svinekød, og om ændring af forordning (EF) nr. 2333/2000 om fastsættelse af den mængde, der er til rådighed for første kvartal af 2001 for bestemte svinekødsprodukter under den ordning, der er fastsat i frihandelsaftalerne mellem Det Europæiske Fællesskab på den ene side og Estland, Letland og Litauen på den anden side for så vidt angår svinekød
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2341/2000 af 17. oktober 2000 om visse indrømmelser i form af EF-toldkontingenter for visse landbrugsprodukter og om tilpasning, som en selvstændig overgangsforanstaltning, af visse indrømmelser på landbrugsområdet, der er fastsat i Europaaftalen med Letland(1), særlig artikel 1, stk. 3,
under henvisning til Rådets forordning (EF) nr. 2766/2000 af 14. december 2000 om visse indrømmelser i form af EF-toldkontingenter for visse landbrugsprodukter og om tilpasning, som en selvstændig overgangsforanstaltning, af visse indrømmelser på landbrugsområdet, der er fastsat i Europaaftalen med Litauen(2), særlig artikel 1, stk. 3, og
ud fra følgende betragtninger:
(1) Kommissionens forordning (EF) nr. 2305/95(3), senest ændret ved forordning (EF) nr. 1430/2000(4), fastsætter regler for anvendelsen i svinekødssektoren af de ordninger, der er omhandlet i disse aftaler. Den bør ændres i overensstemmelse med de bestemmelser om svinekødsprodukter, der er fastsat ved forordning (EF) nr. 2341/2000 og (EF) nr. 2766/2000.
(2) Kommissionens forordning (EF) nr. 2333/2000(5) fastsætter i henhold til forordning (EF) nr. 2305/95 de mængder, der er til rådighed for perioden fra 1. januar til 31. marts 2001. Den bør ændres i overensstemmelse med de nye årlige mængder, der er angivet i bilag I til nærværende forordning.
(3) Denne forordnings bestemmelser for Letland bør fra 1. juli 2000 anvendes parallelt med forordning (EF) nr. 2341/2000. Denne forordnings bestemmelser for Litauen bør fra 1. januar 2001 anvendes parallelt med forordning (EF) nr. 2766/2000.
(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -
UDSTEDT FØLGENDE FORORDNING:
Artikel 1
Bilag I.A og I.B til forordning (EF) nr. 2305/95 erstattes af bilag I til nærværende forordning.
Artikel 2
Bilaget til forordning (EF) nr. 2333/2000 erstattes af bilag II til nærværende forordning.
Artikel 3
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 1. juli 2000. Hvad angår indførsel fra Litauen anvendes artikel 1 og 2 imidlertid fra 1. januar 2001.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 27. december 2000.

Labels: 3
17
18